**A KRÍZIS KONTROLL Vagyonkezelő Korlátolt Felelősségű Társaság**, (s*zékhely*: 1111 Budapest, Bicskei u. 6. fsz. 2. *cégjegyzékszám*: 01-09-173701, *adószám*: 24366878-2-43), mint **a KISTEXT Pamutipari Zártkörűen Működő Részvénytársaság "felszámolás alatt"** (*székhelye:* 1184 Budapest, Fáy u. 2. szám; *cégjegyzékszám:* 01 10 041950*; adószám:* 10776009-2-43) **felszámolója,** képviseli **Könnyű Ildikó Alexandra felszámolóbiztos**, a **Fővárosi Törvényszék** **53.Fpk.1727/2020.** számú felszámolási eljárásban.

**1. NYILVÁNOS PÁLYÁZAT**

útján értékesítésre első alkalommal meghirdeti az adós társaság alábbi ingatlanát:

Budapest XXIII. kerület, 187944. hrsz. alatt.

|  |  |  |  |  |
| --- | --- | --- | --- | --- |
| **Helyrajzi szám** | **Megnevezés** | **Tulajdoni hányad** | **Becsérték** | **Minimálár** |
| 187944 | kivett beépítetlen terület | 1/1 | **8.205.000,- Ft** | **8.205.000,- Ft** |

**Az ingatlan becsértéke: 8.205.000,- Ft + Áfa, *azaz nyolcmillió-kétszázötezer forint + általános forgalmi adó.***

**Ajánlati biztosíték összege: 410.250,- Ft, *azaz négyszáztízezer-kétszázötven forint.***

**A minimálár: 8.205.000,- Ft + Áfa, *azaz nyolcmillió-kétszázötezer forint + általános forgalmi adó, amely a becsérték 100%-a.***

**Az ingatlan ingatlan-nyilvántartás szerinti állapotának bemutatása:**

***1****. Megnevezés:* kivett beépítetlen terület

*Helyrajzi szám:* Budapest XIII. kerület, belterület 187944.hrsz.

*Területe:* 547 m2

*Tulajdoni hányad:* 1/1

*Tulajdonos:* **KISTEXT Pamutipari Zrt. „f. a.”.**

1184 Budapest, XVIII. ker. Fáy u. 2.

*Bejegyző határozat:* **Jelzálogjog** **714.147,- Ft***, azaz hétszáztizennégyezer-száznegyvenhét forint* és járulékai erejéig.

*Jogosult:* **Budapest Főváros XXIII.kerület Soroksár Önkormányzata**

*Címe:* 1239 Budapest, XXIII. ker., Grassalkovich út 162.

*Bejegyző határozat:* **Végrehajtási jog** **2.599.000,- Ft***, azaz kétmillió-ötszázkilencvenkilencezer forint* és járulékai erejéig.

*Jogosult:* **Nemzeti Adó és Vámhivatal Dél-budapesti Adó-és Vámigazgatósága**

*Címe:* 1054 Budapest, V. ker. Széchenyi utca 2. (1476 Budapest, Pf. 93.

*Iktatószám:* 5712315475

**II.**

***Ajánlati biztosíték formája, megfizetésének módja és határideje***: az ajánlati biztosítéknak a felszámoló szervezet **OTP Banknál** vezetett elkülönített **11744034-20065465** számú bankszámláján **„KISTEXT Pamutipari Zrt. "f. a." ajánlati biztosíték”** megjelöléssel jóváírásra kell kerülnie.

Az ajánlati biztosíték fizetési kötelezettség csak abban az esetben tekintendő teljesítettnek, ha a pályázat záró napján 16 óra 00 percig az előbbiekben megadott bankszámlán hiánytalanul jóváírásra kerül az ajánlati biztosíték teljes összege.

***Az ajánlati biztosítékkal kapcsolatos egyéb közlemény: az ajánlati biztosíték megfizetése feltétele a pályázaton való részvételnek.*** Ha a pályázati eljárás eredményes, az ajánlati biztosíték a nyertes pályázónál a vételárba beszámításra kerül, a többi pályázó esetében pedig az ajánlati biztosíték teljes összege az eredményhirdetés napjától - a Cstv. 49/A.§(4) bekezdése szerinti ártárgyalás esetén, az ártárgyalás eredményhirdetésének napjától - számított 8 munkanapon belül visszautalásra kerül. Ha pályázati eljárás eredménytelen, az ajánlati biztosíték teljes összege a pályázóknak az eredményhirdetéstől számított 8 munkanapon belül visszautalásra kerül. Ha a szerződés a nyertes pályázó érdekkörében felmerülő okból nem jön létre, ide értve azt az esetet is, ha a pályázó a jelen pályázati kiírásban foglalt bármely feltételt nem tartja be, vagy a nyertes pályázó a vételárat az előírt határidőben nem fizeti meg, az ajánlati biztosítékot a pályázó elveszíti, a felszámoló ezt az összeget az értékesítési bevétel részeként számolja el.

***A felszámoló az ajánlati biztosíték után kamatot nem fizet.***

Az ingatlan tulajdoni lapján a művelési ág kivett iroda, azonban **kivett beépítetlen terület.** Az ingatlanon irodaház nem található, lebontásra került. ***A felszámoló a kellékszavatosságot és a garanciát teljes-körűen kizárja.***

***A vételár megfizetése átutalással történhet, az adásvételi szerződés aláírását követő 30 napon belül, a felszámoló szervezet előzőekben megjelölt elkülönített bankszámlájára. Részletfizetési lehetőség nincs.***

**A pályázatnak tartalmaznia kell:**

* A pályázó szerződéskötéshez szükséges minden adatát. ***Jogi személy esetén:*** cég név, székhely, 30 napnál nem régebbi cégkivonat, a rendelkezésre jogosult képviselő aláírási címpéldánya. Elektronikus elérhetőség és a telefonszám. ***Magánszemély esetén:*** név, születési hely, idő, anyja neve, személyi igazolvány száma, adóazonosító jele, lakcíme, továbbá a pályázó telefon - és faxszáma, e-mail elérhetősége. Cég esetén, csak cégszerű aláírást fogad el a felszámoló hitelesnek, magánszemély pályázó esetén két tanú aláírásával kell hitelesíteni, hogy a pályázó pályázatát személyesen írta alá.
* Külföldi pályázó esetén a fenti dokumentumok hitelesített magyar nyelvű fordítását és magyar kézbesítési megbízott megjelölését kérjük.
* Amennyiben pályázó meghatalmazott útján nyújtja be ajánlatát, a meghatalmazott igénybevételére vonatkozóan a Pp. (2016. évi CXXX. tv.) 64-70. §-ában foglalt jogszabályok az irányadók.
* Külföldi szervezet esetén nyilatkozatot arra vonatkozóan, hogy a szerződéskötésig az ingatlan nyilvántartásba történő bejegyzéshez szükséges iratokat, így különösen az Inytv. (1997. évi CXLI. tv.) 36. és 37. §-ában foglaltak szerinti dokumentumokat átadja.
* A megvásárolni kívánt vagyontárgy megnevezését.
* A megpályázott vagyontárgyért felajánlott vételár összegét, a vételár megfizetésének módját, határidejét, amely nem lehet több mint az adásvételi szerződés megkötését követő **30 naptári nap.**
* Az ajánlati biztosíték befizetéséről szóló igazolást, továbbá nyilatkozni kell arról is, hogy a befizetett ajánlati biztosítékot – az ajánlatának el nem fogadása esetén – milyen számlára kéri visszautalni a pályázó.
* A pályázat benyújtásának határ idejétől számított **60 napos ajánlati kötöttség vállalását**.
* Nyilatkozatot arról, hogy a tenderfüzetben meghatározott tartalommal adás-vételi szerződést köt az értékelési jegyzőkönyv **EÉR-be** történő feltöltését követő 30 napon belül.
* Nyilatkozatot a kellékszavatosság, a garanciális igény érvényesíthetősége kizárásának tudomásul vételéről.
* Nyilatkozatot arról, hogy vele szemben nem állnak fenn a Cstv. 49. § (3) és (3b) bekezdésben meghatározott kizáró feltételek.
* A megajánlott vételár fedezetének hitelt érdemlő igazolását.
* Nyilatkozatot, hogy elfogadja-e az e-mailen keresztül történő **értesítést, amennyiben igen, azt milyen e-mailre kéri, amelyet adjon meg.**
* Nyilatkozni kell továbbá arról, hogy a pályázó az adásvételi szerződés szerkesztésének és ellenjegyzésének ügyvédi költségét megtéríti. A szerződést a felszámoló által meghatározott ügyvédi iroda készíti. A szerződéskötés jogi eljárásának költsége a bruttó vételár 1,5%-a +Áfa, de minimum 100.000 Ft + Áfa.

A felszámolási eljárás és a végelszámolás környezet- és természetvédelmi követelményeiről szóló 106/1995. (IX. 8.) Korm. rendelet 8. § (7) bekezdés alapján: környezeti teherről a felszámolónak nincs tudomása. Az ingatlan terheit a tulajdoni lap III. része tartalmazza.

A felszámoló az értékesítéssel kapcsolatban írásos ajánlatokat kér benyújtani, amely az **KRÍZIS KONTROLL KFT.** által feltöltött hirdetmény alapján az Elektronikus Értékesítési Rendszer **(EÉR)** igénybevételével, elektronikusan nyújtható be.

**A pályázat benyújtásának kezdő időpontja a Cégközlönyben történő közzétételtől számított 16. nap 8:00 óra.**

**A pályázat benyújtásának záró időpontja a pályázat benyújtásának kezdő időpontját követő 15. nap 16:00 óra.**

**A pályázatok kiértékelésére a pályázat benyújtásának záró időpontját követő 20 napon belül kerül sor.**

Az Áfa-ra vonatkozóan a hatályos jogszabályok az irányadók, a pályázati irányárak az Áfa-t nem tartalmazzák. ***A pályázat során a pályázók nettó értéken pályáznak.***

A tulajdonjogot szerző fél a nyilvános értékesítésen az adóssal, mint Eladóval szemben beszámítással nem élhet.

Az érvényesnek nyilvánított pályázatok közül az a pályázat nyer, mely a vételár, a fizetés módja, és a fizetési határideje szempontjából a felszámoló által elfogadható, legelőnyösebb ajánlatot tartalmazza. Ennek elbírálása során a vételár összegét súlyozottan veszi figyelembe a felszámolóbiztos.

Az adásvételi szerződés megkötésére a pályázat eredményének közlésétől számított 30 napon belül kerül sor, melynek időpontjáról a felszámoló írásban értesíti a nyertes pályázót. A szerződéskötés feltétele az ***EÉR*** *rendszer üzemeltető számára történt és a felszámoló által véglegesnek elfogadott vételár 1% -nak megfelelő mértékű jutalék fizetési kötelezettség teljesítése, amely nem része a vételárnak*. A megkötendő adásvételi szerződésre a magyar jog az irányadó.

Az adásvételi szerződés megkötésével kapcsolatosan felmerülő minden költség, díj és illeték a nyertes pályázót terheli.

A felszámoló részére a pályázati kiírás nem jelent értékesítési kötelezettséget, fenntartja magának a jogot, hogy megfelelő ajánlat hiányában a pályázatot eredménytelennek nyilvánítsa, vagy ha a körülmények indokolják, a pályázatot visszavonja, és új pályázat kiírásáról, vagy árverés alkalmazásáról döntsön.

Az elővásárlási jog gyakorlása érdekében a felszámoló felhívja a jogosultak figyelmét arra, hogy elővásárlási joguk fennállását és elérhetőségeiket a pályázat benyújtási határidejéig jelentsék be a felszámolónál annak érdekében, hogy a nyertes ajánlat az elővásárlási jogosultakkal közölhető legyen. A bejelentés elmaradása esetén a felszámoló úgy tekinti, hogy az elővásárlási jogosultak elővásárlási jogukkal élni nem kívánnak, az ajánlatok közlését nem kérik.

A felszámoló felhívja a Cstv. 49/C § -ban meghatározott elővásárlási jogosultak figyelmét arra, hogy elővásárlási jogukat a jelen pályázati eljárás keretében gyakorolhatják a 17/2014. (II.3.) Korm. rendelet 27. § (4) bekezdés szerint. A felszámoló felhívja az elővásárlási jogosultak figyelmét, hogy a Cstv. 49/C. § (3) bekezdése értelmében elővásárlási jognyilatkozatukat a nyilvános értékesítés során a pályázati határidő lejártáig tehetik meg. A felszámoló a jogosultságok ellenőrzését követően, a végleges vételár ismeretében nyilatkozat tételre szólítja fel a jogosultakat. A jogosultak az elővásárlási szándékukat a felhívás kézhezvételét követő 10 napon belül írásban tehetik meg.

**17/2014 (II.3.) Kormányrendeletet 12.§ (5) bekezdés szerinti részletes feltételek: j**elen közlemény a meghirdetett vagyonelemek első hirdetése (***a minimálár a becsérték 100%-a***).

A felszámoló 237/ 2009. (X.20.) Korm. r. 2. § (2) bekezdés szerinti értékesítési tájékoztatásnak eleget tett, az értékesítéssel kapcsolatban a hirdetmény alapján az Elektronikus Értékesítési Rendszeren keresztül **(EÉR),** elektronikus úton kéri a pályázatok benyújtását.  
A legmagasabb vételár az elsődleges értékesítési szempont.

A Cstv. 49/A. § (4) bekezdése értelmében több megfelelő, közel azonos értékű (a vételár vonatkozásában legfeljebb 10%-kal eltérő) ajánlat esetén ártárgyalásra kerül sor az **EÉR** rendszerének igénybevételével. ***A rendszer üzenettel tájékoztatja az ártárgyalásra meghívott pályázókat az ártárgyalás fordulójának kezdő és záró időpontjáról.***

***A hirdetményben közzétett minimálár alatti vételi ajánlat a felszámoló részéről nem elfogadható.***

A nyertes pályázó a megvásárolt vagyonelem birtokbavételéről a vételár kiegyenlítésének napjától számított maximum 15 napon belül saját költségén gondoskodni köteles. Késedelmes birtokbavétel esetén a felszámoló nettó 10 000 Ft / nap őrzési, állagmegóvási díjat számol fel. A pályázattal kapcsolatosan a pályázónál felmerülő költségek – a pályázat sikerétől függetlenül - a pályázót terhelik, ideértve a mindenkor hatályos jogszabályok szerint fizetendő adókat és illetékeket, valamint a szerződés elkészítésének, ellenjegyzésének díját.

***Érdeklődni, a pályázattal kapcsolatban az EÉR felületén lehet.***